VENDIM
Nr. 143, datë 20.3.2019

PËR SHPRONËSIMIN, PËR INTERES PUBLIK, TË PRONARIT TË PASURISË SË PALUAJTSHME, PRONË PRIVATE, QË PREKET NGA REALIZIMI I PROJEKTIT “RIKONSTRUKSION 
I RRUGËS UNAZA PATOS”, 
NË BASHKINË PATOS 
 
Në mbështetje të nenit 100 të Kushtetutës, të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e ministrit të Brendshëm, Këshilli i Ministrave 

VENDOSI:

1. Shpronësimin, për interes publik, të pronarit të pasurisë së paluajtshme, pronë private, që preket nga realizimi i projektit “Rikonstruksion i rrugës unaza Patos”, në Bashkinë Patos. 
2. Shpronësimi të bëhet në favor të Bashkisë Patos. 
3. Pronari i pasurisë së paluajtshme, që shpronësohet, të kompensohet në vlerë të plotë, sipas masës përkatëse që paraqitet në tabelën që i bashkëlidhet këtij vendimi, për pasurinë “ndërtesë”, me sipërfaqe 19 m², me vlerë të përgjithshme 566 827,15 (pesëqind e gjashtëdhjetë e gjashtë mijë e tetëqind e njëzet e shtatë presje pesëmbëdhjetë) lekë, si dhe për pasurinë “truall”, me sipërfaqe 19 m², me vlerë 54 112 (pesëdhjetë e katër mijë e njëqind e dymbëdhjetë) lekë. 
4. Vlera e përgjithshme e shpronësimit, prej 620 939, 15 (gjashtëqind e njëzet mijë e nëntëqind e tridhjetë e nëntë presje pesëmbëdhjetë) lekësh, të përballohet nga të ardhurat e Bashkisë Patos, planifikuar në buxhetin e saj. 
5. Afati i përfundimit të shpronësimit të jetë tre muaj pas datës së hyrjes në fuqi të këtij vendimi. 
6. Pronari i pasurisë së paluajtshme, që shpronësohet, sipas tabelës bashkëlidhur këtij vendimi, të kompensohet, për efekt shpronësimi, pasi të ketë paraqitur pranë Bashkisë Patos certifikatën e pronësisë, hartën treguese të regjistrimit si dhe kartelën e pasurisë. 
7. Afati i përfundimit të punimeve të objektit në Bashkinë Patos të jetë në përputhje me afatet e parashikuara nga kjo bashki. 
8. Zyra Vendore e Regjistrimit të Pasurive të Paluajtshme Fier, brenda 30 ditëve, nga data e miratimit të këtij vendimi, në bashkëpunim me Bashkinë Patos, të fillojë procedurat për hedhjen e gjurmës së projektit në hartën kadastrale, sipas planimetrisë së shpronësimit të miratuar, dhe të bëjë kalimin e pronësisë, për pasuritë e shpronësuara, në favor të Bashkisë Patos. 
9. Zyra Vendore e Regjistrimit të Pasurive të Paluajtshme Fier të pezullojë të gjitha transaksionet me pasuritë e shpronësuara, deri në momentin kur do të realizohen procesi i hedhjes së gjurmës së projektit në hartën kadastrale dhe kalimi i pronësisë, për pasuritë e shpronësuara. 
10. Ngarkohen Ministria e Brendshme, Zyra Vendore e Regjistrimit të Pasurive të Paluajtshme Fier dhe Bashkia Patos për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTRI
Erion Braçe



	LISTA E PRONAVE DHE EMRI I PRONARIT QË DO TË SHPRONËSOHET PËR REALIZIMIN E PROJEKTIT “RIKONSTRUKSION I RRUGËS UNAZA PATOS”, NË BASHKINË E PATOSIT

	Nr.
	Emër mbiemër
	Z.K
	Nr. i pasurisë
	Sip. truall/m2
	Çmimi lekë/m2
	Vlera trualli
	Sip. ndërtesës/ m2
	Vlera e ndërtesës
	Vlera totale 
	Dokumenti i pronësisë

	1
	Lefter Rauf Manaj
	2890
	4/130
	19
	2848.00
	54112.00
	19.00
	566827,15
	620939,15
	Konfir. ZVRPP

	 
	Totali
	 
	 
	 
	 
	 
	 
	 
	620 939,15

